google/wiki40b huggingface dataset:
फ़ीनिक्स (अंतरिक्ष यान)

फ़ीनिक्स 'मार्स स्कॉउट' कार्यक्रम के तहत मंगल ग्रह के अंतरिक्ष की खोज अभियान पर निकला एक रोबोट अंतरिक्ष यान है। इस अभियान के अन्तर्गत वैज्ञानिक मंगल ग्रह सूक्ष्म जीवन के लिये उपयुक्त वातावरण की खोज और ग्रह पर पानी का इतिहास जानने के लिए अनुसंधान करेंगे। इस बहु एजेंसी कार्यक्रम का नेतृत्व नासा की जेट प्रणोदन प्रयोगशाला के निर्देशानुसार, एरिज़ोना विश्वविद्यालय की चंद्र और उपग्रह प्रयोगशाला, के द्वारा किया जा रहा है। इस कार्यक्रम में कई विश्वविद्यालयों की भागीदारी है जिनमे संयुक्त राज्य अमेरिका, कनाडा, स्विटजरलैंड, फिलीपींस, डेनमार्क, जर्मनी और ब्रिटेन, नासा, कनाडा अंतरिक्ष एजेंसी, फ़िनिश मौसम विज्ञान संस्थान, लॉकहीड मार्टिन अंतरिक्ष प्रणाली और अन्य वायु अन्तरिक्ष कंपनियाँ शामिल हैं। [ 1 ]
मंगल पर उतरने के कुल बारह अंतरराष्ट्रीय प्रयासों में फ़ीनिक्स छठा सफल लैंडिंग प्रयास है (सात अमेरिकी प्रयासों में से यह छठा सफल लैंडिंग प्रयास है)। फ़ीनिक्स, वाइकिंग 2 से लेकर हाल में यानि 2008 तक मंगल की भूमि पर सफलतापूर्वक उतरने वाला तीसरा सफल अंतरिक्ष यान है।
दुग्ध क्रांति

दुग्ध क्रान्ति या ऑपरेशन फ्लड भारत की योजना है जिससे कि भारत में दूध की कमी को दूर किया जा सके। इसे 'श्वेत क्रांति' भी कहते हैं।
दुग्ध कृषि (Dairy farming), या 'डेरी उद्योग' या 'दुग्ध उद्योग', कृषि की एक श्रेणी है। यह पशुपालन से जुड़ा एक बहुत लोकप्रिय उद्यम है जिसके अन्तर्गत दुग्ध उत्पादन, उसकी प्रसंस्करण और खुदरा बिक्री के लिए किए जाने वाले कार्य आते हैं। इसके वास्ते गाय-भैंसों, बकरियों या कुछेक अन्य प्रकार के पशुधन के विकास का भी काम किया जाता है। अधिकतर डेरी-फार्म अपनी गायों के बछड़ों का, गैर-दुग्ध उत्पादक पशुधन का पालन पोषण करने की बजाए सामान्यतः उन्हें मांस के उत्पादन हेतु विक्रय कर देते हैं। डेरी फार्मिंग के अंतर्गत दूध देने वाले मवेशियों का प्रजनन तथा देखभाल, दूध की खरीद और इसकी विभिन्न डेरी उत्पादों के रूप में प्रोसेसिंग आदि कार्य सम्मिलित हैं।

भारत का दुग्ध उद्योग

भारत गांवों में बसता है। हमारी ७२ प्रतिशत से अधिक जनसंख्या ग्रामीण है तथा ६० प्रतिशत लोग कृषि व्यवसाय से जुड़े हुए हैं। करीब ७ करोड़ कृषक परिवार में प्रत्येक दो ग्रामीण घरों में से एक डेरी उद्योग से जुड़े हैं। भारतीय दुग्ध उत्पादन से जुड़े महत्वपूर्ण सांख्यिकी आंकड़ों के अनुसार देश में ७० प्रतिशत दूध की आपूर्ति छोटे/ सीमांत/ भूमिहीन किसानों से होती है। भारत में कृषि भूमि की अपेक्षा गायों का ज्यादा समानता
पूर्वक वितरण है। भारत की ग्रामीण अर्थ-व्यवस्था को सुदृढ़ करने में डेरी-उद्योग की प्रमुख भूमिका है।
देश में सामाजिक-आर्थिक परिवर्तन के एक महत्वपूर्ण घटक के रूप में इसे मान्यता दी गई है। कृषि और डेरी-फार्मिंग के बीच एक परस्पर निर्भरता वाला संबंध है। कृषि उत्पादों से मवेशियों के लिए भोजन और चारा उपलब्ध होता है जबकि मवेशी पोषण सुरक्षा माल उपलब्ध कराने के साथ-साथ विभिन्न प्रकार के दुग्ध उत्पादों दूध, घी, मक्खन, पनीर, संघनित दूध, दूध का पाउडर, दही आदि का उत्पादन करता है। अंतर्राष्ट्रीय बाजार में भारत का अपना विशेष स्थान है और यह विश्व में सबसे बड़ा दुग्ध उत्पादक और दुग्ध उत्पादों का दूसरा सबसे बड़ा उत्पादक देश है। संयोग से भारत विश्व में सबसे कम खर्च पर यानी २७ सेंट प्रति लीटर की दर से दूध का उत्पादन करता है (अमरीका में ६३ सेंट और जापान में २.८)। यदि वर्तमान रूझान जारी रहता है तो मिनरल वाटर उद्योग की तरह दुग्ध प्रोसेसिंग उद्योग में भी बहुत तेजी से विकास होने की पर्याप्त संभावनाएं हैं। अगले १० वर्षों में तिगुनी वृद्धि के साथ भारत विश्व में दुग्ध उत्पादों को तैयार करने वाला अग्रणी देश बन जाएगा। 
रोजगार की संभावनाएं इस उद्योग के तहत सरकारी और गैर- सरकारी दोनों ही क्षेत्रों में रोजगार के अवसर मौजूद हैं। राष्ट्रीय डेरी विकास बोर्ड (एनडीडीबी) विभिन्न स्थानों पर स्थित इस क्षेत्र का प्रमुख सार्वजनिक प्रतिष्ठान है, जो कि किसानों के नेतृत्व वाले व्यावसायिक कृषि संबंधी कार्यों में संलग्न है। देश में अब ४०० से अधिक डेरी संयंत्र हैं जहाँ विभिन्न प्रकार के दुग्ध उत्पाद तैयार किए जाते हैं। उन्हें संयंत्रों के दक्षतापूर्ण संचालन के वास्ते सुयोग्य और सुप्रशिक्षित कार्मिकों की आवश्यकता होती है।
इराकी दीनार

इतिहास

दीनार 1923 में भारतीय रुपए के स्थान पर (एक दीनार = 13 ⅓ भारतीय रुपए) जारी किया गया, जो प्रथम विश्व युद्ध के बाद ब्रिटिश कब्जे के दौरान आधिकारिक मुद्रा थी। दीनार 1959 तक बिना मूल्य परिवर्तन के ब्रिटिश पाउंड के साथ आंकी जाती रही, इसके बाद एक दीनार = 2.8 डॉलर की दर पर संयुक्त राज्य अमेरिका डॉलर के साथ इसका आकलन किया जाने लगा था।
कुंभ एवं अर्धकुंभ मेला, हरिद्वार

उत्तराखण्ड के चारों धामों, बद्रीनाथ, केदारनाथ, गंगोत्री एवं यमुनोत्री के लिये प्रवेश द्वार के रूप में प्रसिद्ध हरिद्वार ज्योतिष गणना के आधार पर ग्रह नक्षत्रों के विशेष स्थितियों में हर बारहवें वर्ष कुम्भ के मेले का आयोजन किया जाता है। मेष राशि में सूर्य और कुम्भ राशि में बृहस्पति होने से हरिद्वार में कुम्भ का योग बनता है।

पौराणिक संदर्भ

एक कथा है कि बार-बार सुर असुरो में संघर्ष हुआ जिसमें उन्होने विराट मद्रांचल को मथनी और नागराज वासुकी को रस्सी बनाकर सागर का मन्थन किया। सागर में से एक-एक कर चौदह रत्न निकले, विष, वारूणि, पुष्पक विमान, ऐरावत हाथी, उच्चेःश्रेवा अश्व, लक्ष्मी, रम्भा, चन्द्रमा, कौस्तुभ मणि, कामधेनु गाय, विश्वकर्मा, धन्वन्तरि और अमृत कुम्भ। जब धन्वन्तरि अमृत का कुम्भ लेकर निकले तो देव और दानव दोनों ही अमृत की प्राप्ति को साकार देखकर उसे प्राप्त करने के लिये उद्यत हो गये लेकिन इसी बीच इन्द्र पुत्र जयन्त ने धन्वन्तरि के हाथों से अमृत कुम्भ छीना और भाग खडा हुआ, अन्य देवगण भी कुम्भ की रक्षा के लिये अविलम्ब सक्रिय हो गये। इससे बौखलाकर दैत्य भी जयन्त का पीछा करने के लिये भागे। जयन्त 12 वर्षो तक कुम्भ के लिये भागता रहा। इस अवधि में उसने 12 स्थानों पर यह कुम्भ रखा। जहां-जहां कुम्भ रखा वहां-वहां अमृत की कुछ बुन्दें छलक कर गिर गई और वे पवित्र स्थान बन गये इसमें से आठ स्थान, देवलोक में तथा चार स्थान भू-लोक अर्थात भारत में है। इन्हीं बारह स्थानों पर कुम्भ पर्व मानने की बात कही जाती है। चूंकि देवलोक के आठ स्थानों की जानकारी हम मुनष्यों को नहीं है अतएव हमारे लिये तो भू-लोक उसमें भी अपने देश के चार स्थानों का महत्व है। यह चार स्थान है हरिद्वार, प्रयाग, उज्जैन और नासिक।

ग्रह योग

नक्षत्रों, ग्रहों और राशियों के संयोग से इस कुम्भ यात्रा का योग 6 और 12 वर्षो में इन स्थानों पर बनता है। अर्द्ध कुम्भ का पर्व केवल, प्रयाग और हरिद्वार में ही मनाया जाता है। ग्रह और राशियों के संगम के अनुसार इन स्थानों पर स्नान करना मोक्ष दायी माना जाता है। हाल ही में वर्ष 2004 में अद्धकुम्भ का आयोजन हरिद्वार में सम्पन्न हुआ। पूर्ण कुम्भ का आयोजन हरिद्वार में वर्ष 2010 में निर्धारित है।
बद्री महराज

जीवन परिचय

उनका जन्म 1868 में भारत के उत्तराखण्ड में बद्रीनाथ के निकट बमोली गाँव में हुआ था। वे सन् 1889 में श्रमिक के रूप में फिजी लाये गये थे। अपने परिश्रम के बल पर वे एक सफल किसान बन गये।
किरेन रिजिजू

जीवन परिचय

किरेन रिजिजू का जन्म अरुणाचल प्रदेश के पश्चिमी कामेंग जिले के नफ्रा में हुआ था। उनके पिता का नाम श्री रिन्चिन खारु और माता का नाम श्रीमती चिरई जिजुजु है। उनके पिता अरुणाचल प्रदेश की प्रथम विधानसभा के अस्थायी अध्यक्ष थे।
ज़फरपुर, बिलारी (मुरादाबाद )

जाफरपुर

जाफरपुर (jafarpur) यहाँ गाँव उत्तर प्रदेश का जिला मुरादाबाद के विधानसभा क्षेत्र 29कुन्दरकी का एक गाँव है

आदर्श स्थल

यहाँ पर करबला स्थित है सारे निकटवर्ती गांवों के मोहर्रम यही पर शहीद होते हैं।
फ़ोर्थ का नदमुख

फ़र्थ ऑफ फ़ोर्थ यानी फ़ोर्थ का नदमुख(गैलिक:Linne Foirthe), स्कॉटलैंड के फ़ोर्थ नदी का समुद्री मुख है। यहां से फोर्थ नदी उत्तरी सागर से मिलती है। इसके दोनों तटों पर: उत्तर की ओर फ़ाइफ़ और दक्षिण की ओर लोदियन क्षेत्र स्थित हैं। रोमन काल के समय इसे बोडोट्रिया के नाम से जाना जाता था। इसकी दक्षिणी तट पर ही एडिनबर्ग नगर भीस्थित है।

भुगोल

भूगर्भ विज्ञान के अनुसार, यह भूरचना, एक जाॅर्ड है। इसकी रचना आखरी हिमनदीय काल में फ़ोर्थ ग्लेशियर(हिमनद) द्वारा हुआ था।
इसके किनारों पर कई छोटे बड़े नगर, उपनगर व शहर बसते हैं। इनके अलावा, ग्रेंजमाउथ में, पेट्रोकेमिकल उद्योग के कॉन्प्लेक्स, लीथ में एक व्यापारिक बंदरगाह, मीथिल पर में ऑयलरिग निर्माण यार्ड एवं अन्य कुछ जहाज निर्माण जैसे समुद्र-संबंधित उद्योग स्थित हैं।
इस भूरचना की का अंदरुनी हिस्सा जोकि किनकार्डिन और फोर्थ ब्रिजों के बीच में है, ने अपनी काफी जलक्षेत्र को, कृषि, उद्योग और रिहाइश के लिए जमीन भरे जाने कारण, खो दिया है। इसके किनारों पर कई ऐतिहासिक गांव भी स्थित हैं: उदाहरणस्वरुप- छठी शताब्दी का कलराॅस(Culross) गांव, जहां संत कैंटिजर्न का जन्म हुआ था।

परिवाहन

परिवहन के लिए, इस जलरचना पर मुख्य रूप से चार फुल हैं। इनमें किनकार्डिन ब्रिज, फोर्थ रोड ब्रिज और फोर्थ ब्रिज शामिल हैं, इनके अलावा, 2008 से एक नई पुल, क्लैकमैनेनशायर ब्रिज को भी परिवहन के लिए खोला गया है। साथ ही, क्वींसफ़ेरी क्रासिंग नमक एक नई पुल फोर्थ रोड ब्रिज के किनारे अभी निर्माणाधीन है। योजना अनुसार वर्ष 2016 तक इसके भी खुल जाने की संभावना है।
जुलाई 2007 मैं एक नई होवरक्राफ़ट यात्री सेवा ने पोर्टोबेलो, एडिनबर्ग से कर्कैल्डी, फ़ाइफ़ के बीच अपनी दो-हफ़तों की परीक्षण अवधि को पूरा किया। इस सेवा को मूल रूप से, फोर्थ रोड बृज पर से यात्रियों की के बोझ को हल्का करने के लिए योजित करने की बात थी। योजनानुसार, इसके सफल होने से, प्रतिवर्ष करीब 877000 यात्रियों के बोझ को फूलों पर से कम होने का अनुमान था, परंतु किसी कारणवश, योजना को 2011 में स्थगित कर दिया गया।
श्रावण शुक्ल सप्तमी

श्रावण शुक्ल सप्तमी  भारतीय पंचांग  के अनुसार पांचवे माह की सातवी तिथि है, वर्षान्त में अभी २३३ तिथियाँ अवशिष्ट हैं।

पर्व एवं उत्सव

गोस्वामी तुलसीदास जयन्ती

प्रमुख घटनाएँ

==जन्म=14/07/2018
मूसा इंडनडेमेनेंसिस

अंडमान द्वीपसमूह में केले की नयी प्रजाति की खोज की गयी।

परिचय

भारतीय वनस्पति सर्वेक्षण (बीएसआई) के वैज्ञानिकों ने अंडमान द्वीपसमूह के उष्णकटिबंधीय वर्षा वनों में केले की एक नयी प्रजाति, मूसा इंडनडेमेनेंसिस की खोज की है।
यह प्रजाति द्वीपसमूह के कृष्णा नाला से 16 किलोमीटर अंदर वनों में पायी गयी। यह केले खाने में साधारण केलों की अपेक्षा अधिक मीठे हैं तथा इन्हें यहां के स्थानीय जनजातीय लोगों द्वारा खाया जाता है।
मुंग बीन डोसा

एम एल ए पेसरा अट्टू

पेसरा अट्टू की एक किस्म जो उपमा के साथ परोसी जाती हैं उससे एम एल ए पेसरा अट्टू के नाम से जाना जाता हैं , यह हैदराबाद के विधायकों के रेस्टोरेंट्स में ज्यादातर परोसा जाता था तब से लोगों के बीच जाना जाने लगा। यह विधायक आवासों में आंध्र प्रदेश के भोजन का एक प्रमुख हिस्सा था। उपमा पेसरा अट्टू तटीय आंध्र क्षेत्र में विशेष रूप से गुंटूर, कृष्णा, पूर्वी गोदावरी और पश्चिमी गोदावरी जिलों में एक पसंदीदा व्यंजन है। यह काफी लोगों के द्वारा पसंद किया जाता है।

अन्य प्रारूप

इस व्यंजन के अन्य प्रारूप उत्तर भारतीय भोजन में पाए जाते हैं जिन्हें मूंग दाल का चीला या बेसन का चीला नाम से जाना जाता हैं। राजस्थान में वे आमतौर पर चील्डो के रूप में जाना जाता है।

तैयारी

पेसराअट्टू की तैयारी बहुत मुश्किल नहीं है लेकिन वांछित स्वाद को प्राप्त करने के लिए इसमे बहुत बारीकी की जरुरत होती हैं। तैयारी के पहले चरण में मूंग दाल को कम से ४ घंटे एवं अधिकतम ७ घंटे पानी में भिंगोना पड़ता हैं। १५० मिलीलीटर मूंग दाल के घोल से ४ माध्यम आकर के पेसराअट्टू तैयार किये जा सकते हैं। पानी में फूलकर भींगे हुए इन दालों को कुछ हरी मिर्च, अदरक एवं नमक मिलाकर काफी बारीक पीसा जाता हैं। आवश्यकता के अनुसार इस मिश्रण में फिर पानी डाला जाता है फिर इस मिश्रण को कुछ देर तक अच्छी तरह हिलाते हैं ताकि अनाज के भीतरी भागों पूरी तरह से पानी से भीग जाए।
अब इस मिश्रण को गर्म तवे पर डाला जाता है। अगर तैयारी बहुत सटीक ढंग से की गयी हैं तो पेसराअट्टू धीरे-धीरे खस्ता होने लगता हैं एवं इसके किनारे खुद बा खुद निकलने लगते हैं। पेशेवर खाना पकाने के दौरान पैन के उच्च तापमान के कारण, आमतौर पर पेसराअट्टू को दुसरे तरफ पलटने की कोई जरूरत नहीं है। लेकिन घरेलू कुकिंग के दौरान पेसराअट्टू को आमतौर पर तवे पर पलट दिया जाता है ताकि यह पूरी तरह से पक जाए।
बारीक कटे हुए प्याज एवं मिर्च भी कभी कभी इस घोल में मिलाया जाता हैं ताकि इसके स्वाद में और बढोतरी हो जाए। कुछ स्थानों में उपमा और प्याज दोनों पेसराअट्टू में मिलाया जाता हैं।
ग्रैंड कॅसमेट्स गेट्स

पृष्ठभूमि

रॉक ऑफ़ जिब्राल्टर एक कम भूडमरुमध्य द्वारा मुख्य भूमि स्पेन से जुड़ा हुआ है। रॉक ऑफ़ जिब्राल्टर दक्षिण में जिब्राल्टर के जलडमरूमध्य तक फ़ैली हुई है जो अटलांटिक महासागर के साथ भूमध्य सागर को जोड़ता है। यह रणनीतिक रूप से एक महत्वपूर्ण स्थान है जिस पर समय-समय पर विभिन्न स्म्राज्यों का कब्जा रहा। मूर, स्पेन और ब्रिटेन द्वारा बारी-बारी इस स्थान पर कब्जा किया गया था। रॉक अपने पूर्वी ओर से एक लंबी और खड़ी चट्टान है परिणामस्वरूप इस दिशा से जिब्राल्टर की मुख्य भूमि में प्रवेश दुर्गम है। शहर जिब्राल्टर की खाड़ी के तट के साथ पश्चिम की ओर स्थित है। कई वर्षों तक एक गेट के माध्यम से शहर की रक्षात्मक दीवार (जो खाड़ी के तट के साथ फ़ैली हुई है तथा शहर को घेरे हुए है) में उत्तर पश्चिम दिशा से समुद्र द्वारा प्रवेश पाया जाता था।

मूरिश और स्पेनी संरचनाएँ

शहर में उत्तर दिशा की तरफ़ का रास्ता मूरिश किले द्वारा रक्षित्र किया जाता है। यह किला रॉक की ढलानों पर बना हुआ है तथा जिसकी दीवारें नीचे जिब्राल्टर की खाड़ी के किनारे तक फ़ैली हुई हैं। वर्ष 1310 के आसपास फर्डिनेंड IV ने जिराल्डा टावर के निर्माण का आदेश दिया। इस टावर को बनाने के पीछे का उद्देश्य गोदी बाड़े की रक्षा करना था तथा इसका निर्माण दीवार के पश्चिमी सिरे पर किनारे के पास हुआ। मूरो ने टावर से दक्षिण की तरफ़ खाड़ी के पश्चिमी किनारे के साथ बढ़ती हुई एक दीवार का निर्माण किया जिसे बाद में स्पेनिश सम्राज्य के दौरान सुधारा गया। जिराल्डा टावर को 1560 के दशक में इटली के अभियंता जियोवान जियाकोमो पलियेरी फ्रैटिनो द्वारा नॉर्थ बैस्टीयन में परिवर्तित कर दिया था। 
टावर के एकदम सामने दक्षिण दिशा में स्थित मैदान आज के समय में ग्रैंड कॅसमेट्स चौक है। यह चारों ओर से दीवारो द्वारा घिरा हुआ स्थान है जहाँ मूर अपनी गैली नावों का निर्माण करते थे। अपने निर्माण के पश्चात इन नावों को लंबी मेहराब द्वारा दीवार से वॉटरपोर्ट की तरफ़ निकाला जाता था। यह रास्ता निवर्तमान समय के ग्रैंड कॅसमेट्स दरवाज़ो के उत्तर में स्थित था।

दरवाज़ो का निर्माण

ग्रैंड कॅसमेट्स चौक पर स्थित बमबारी से सुरक्षित ग्रैंड कॅसमेट्स बैरक का निर्माण 1770 के दशक में शुरू हुआ। इसका निर्माण लम्बे अंतराल के पश्चात वर्ष 1817 में पूरा हुआ। 1815 में चौक से वॉटरपोर्ट की तरफ़ खुलते हुए दो दरवाज़ो को निर्मित किया गया जिससे गाड़ियां एक बार में ही दोनो तरफ़ आ-जा सकें।
राजभाषा विभाग, भारत सरकार

राजभाषा विभाग भारत सरकार के गृह मन्त्रालय के अधीन एक विभाग है। राजभाषा के बारे में संवैधानिक और विधिक प्रावधानों के अनुपालन तथा संघ के कार्यालयीन प्रयोजनों के लिए हिन्दी के प्रयोग को बढावा देने के लिए जून १९७५ में, गृह मंत्रालय के एक स्वतन्त्र विभाग के रूप में राजभाषा विभाग की स्थापना की गयी थी। तभी से यह विभाग संघ के कार्यालयीन प्रयोजनों हेतु हिन्दी के प्रगामी प्रयोग के लिए प्रयासरत है।

हिन्दी प्रशिक्षण

राजभाषा विभाग द्वारा हिंदी में कंप्यूटर प्रशिक्षण सत्र चलाए जा रहे हैं। इसका प्रमुख उद्देश्य सरकारी कार्यालयों में कंप्यूटरों पर हिंदी का कार्य बढ़ाया जाना है। केंद्रीय हिंदी प्रशिक्षण संस्थान द्वारा कम्प्युटर पर काम स्व-सीखने हेतु 'हिंदी शब्द संसाधन' पुस्‍तक तैयार की गई है। यह पुस्तक वेबसाइट पर भी उपलब्‍ध है। सी डैक ने राजभाषा विभाग की वैबसाइट पर भाषा प्रशिक्षण पर आधारित लीला सॉफ्टवेयर को अंग्रेजी के अलावा 14 अन्‍य भारतीय भाषाओं में भी उपलब्‍ध करा दिया है। हिंदी भाषा के 16 प्रशिक्षण केंद्रों पर कंप्‍यूटर के माध्‍यम से ऑनलाइन प्रशिक्षण देने की व्‍यवस्‍था की जा रही है।
नॉलेज प्रोसेस आउटसोर्सिंग (Knowledge Process Outsourcing - KPO) और

ज्ञान प्रक्रिया आउटसोर्सिंग (केपीओ) (नौकरी के आउटसोर्सिंग जिसके लिए ज्ञान, कौशल, विशेषज्ञता की आवश्यकता होती है। केपीओ में काम में बाजार अनुसंधान, सर्वेक्षण विश्लेषण, डेटा खनन इत्यादि जैसी प्रक्रिया शामिल है)। सूचना से संबंधित व्यावसायिक गतिविधियां [1] जो प्रतिस्पर्धात्मक रूप से महत्वपूर्ण हैं या कंपनी की मूल्य श्रृंखला का एक अभिन्न हिस्सा बनती हैं। [2] [3] [4] केपीओ के पीछे के कारणों में विशेष ज्ञान और विशेषज्ञता में वृद्धि शामिल है, [1] अतिरिक्त मूल्य निर्माण, [3] लागत में कटौती की संभावना, और कुशल श्रम की कमी। [1] जिन क्षेत्रों में ज्ञान प्रक्रिया आउटसोर्सिंग में विशेष रूप से प्रमुख हैं, उनमें भारत, श्रीलंका और पूर्वी यूरोप, विशेष रूप से पोलैंड, रोमानिया और बाल्टिक राज्य शामिल हैं। केपीओ बिजनेस प्रोसेस आउटसोर्सिंग की निरंतरता है, फिर भी व्यावसायिक जटिलता के साथ। ज्ञान प्रक्रिया आउटसोर्सिंग में सफल होने के लिए, इंटरऑर्गनाइजेशनल सिस्टम से बहुत सी मार्गदर्शिका की आवश्यकता होती है। [5]
दीवान-ए-आम

दीवान-ए-आम आगरा किले में स्थित मुगल बादशाह का प्रमुख सभागार था। इसीमें मयूर सिंहासन या तख्ते ताउस स्थापित था इस सभागार का प्रयोग आम जनता से बात करने और उनकी फरयाद सुनने के लिये होता था।
ठाकुर कुशाल सिंह

ठाकुर कुशाल सिंह चम्पावत (१८३x-१८६४) १९वी शताब्दी के क्रांतिकारियों में से एक थे। जोधपुर रियासत में आउवा ठिकाने के ठाकुर कुशाल सिंह चॉपावत ने १८५७ के स्वतंत्रता संग्राम के दौरान जोधपुर राज्य व अंग्रेजो की सम्मिलित सेना को हराया था। आउवा के ठाकुर कुशाल सिंह चम्पावत मारवाड़ क्षेत्र में संघर्ष के मुखिया थे। महान स्वतंत्रता सेनानी तात्या टोपे से उनका सम्पर्क था।
जोधपुर के शासक तख्तसिंह के विरुद्ध वहाँ के जागीरदारों में घोर असंतोष व्याप्त था। इन विरोधियों का नेतृत्व आउवा का ठाकुर कुशाल सिंह कर रहा था। २१ अगस्त १८५७ ई. को जोधपुर लीजियन को सैनिक टुकड़ी ने विद्रोह कर दिया। चूंकि कुशाल सिंह अंग्रेजों का विरोधी था अत: उसने इन विद्रोही को अपने साथ मिला लिया।
इस पर कुशाल सिंह का सामना करने हेतु लिफ्टिनेट हीथकोट के नेतृत्व में जोधपुर की राजकीय फौज आई, जिसे कुशाल सिंह ने ८ सितम्बर, १८५७ ई. को आउवा के निकट परास्त किया। तत्पश्चात् जार्ज लारेन्स ने १८ सितम्बर १८५७ को आउवा के किले पर आक्रमण किया और विद्रोहियों को वहां से खदेड़ दिया। किन्तु विद्रोहियों के हाथों वह बुरी तरह पराजित हुआ। इसी जोधपुर का पोलिटिकल एजेन्ट कप्तान मोंक मेसन विद्रोहियों के हाथों मारा गया।
इस पराजय का बदला लेने के लिए ब्रिगेडियर होम्स ने एक सेना के साथ प्रस्थान किया और २० जनवरी १८५८ ई. को उसने आउवा पर आक्रमण कर दिया। इस समय तक विद्रोही सैनिक दिल्ली में पहुँच चुके थे तथा अंग्रोजों ने आसोप गूलर तथा आलणियावास की जागीरों पर अधिकार कर लिया था। जब कुशल सिंह को विजय की कोई उम्मीद नहीं रही तो उसने आउवा के किले का बार अपने छोटे भाई पृथ्वीसिंह को सौंप दिया और वह सलुम्बर चला गया। १५ दिन के संघर्ष के बाद अंग्रेजों ने आउवा पर अधिकार कर लिया।
लश्कर-ए-बलोचिस्तान

लश्कर-ए-बलोचिस्तान (या LeB), पाकिस्तान के बलोचिस्तान प्रान्त में सक्रिय एक राष्ट्रवादी समूह है जो बलोचिस्तान की आजादी के लिये संघर्ष कर रहा है। यह समूह २०१२ में प्रकाश में आया जब इसने लाहौर, कराची एवं क्वेटा में हुए अनेकों बम धमाकों की जिम्मेदारी ली।
बाघा उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन ८८.४२% है, जबकि शेष जनसंख्या प्रमुखतः हिन्दू धर्म की अनुयाई है।

अवस्थिती

बाघा उपजिला बांग्लादेश के पूर्वी भाग में, राजशाही विभाग के राजशाही जिले में स्थित है।
दलीप सिंह (महाराजा)

महाराजा दलीप सिंह (6 सितम्बर 1838, लाहौर -- 22 अक्टूबर, 1893, पेरिस) महाराजा रणजीत सिंह के सबसे छोटे पुत्र तथा सिख साम्राज्य के अन्तिम शासक थे। इन्हें 1843 ई. में पाँच वर्ष की आयु में अपनी माँ रानी ज़िन्दाँ के संरक्षण में राजसिंहासन पर बैठाया गया।

परिचय

दलीप सिंह की सरकार प्रथम सिक्ख युद्ध (1845-46) में शामिल हुई जिसमें सिक्खों की हार हुई और उसे सतलुज नदी के बायीं ओर का सारा क्षेत्र एवं जलंधर दोआब अंग्रेज़ों को समर्पित करके डेढ़ करोड़ रुपया हर्जाना देकर संधि करने के लिए बाध्य होना पड़ा। रानी ज़िन्दाँ से नाबालिग राजा की संरक्षकता छीन ली गई और उसके सारे अधिकार सिक्खों की परिषद में निहित कर दिये गये।
परिषद ने दलीप सिंह की सरकार को 1848 ई. में ब्रिटिश भारतीय सरकार के विरुद्ध दूसरे युद्ध में फँसा दिया। इस बार भी अंग्रेज़ों के हाथों सिक्खों की पराजय हुई और ब्रिटिश विजेताओं ने दलीपसिंह को अपदस्थ करके पंजाब को ब्रिटिश राज्य में मिला लिया। दलीप सिंह की पाँच लाख रुपया वार्षिक पेंशन बाँध दी गई और उसके बाद शीघ्र ही माँ के साथ उसे इंग्लैंण्ड भेज दिया गया, जहाँ दलीप सिंह ने ईसाई धर्म को ग्रहण कर लिया और वह नारकाक में कुछ समय तक ज़मींदार रहा। इंग्लैंण्ड प्रवास के दौरान दलीप सिंह ने 1887 ई. में रूस की यात्रा की और वहाँ पर जार को भारत पर हमला करने के लिए राज़ी करने का असफल प्रयास किया। बाद में वह भारत लौट आया और फिर से अपना पुराना सिक्ख धर्म ग्रहण करके शेष जीवन व्यतीत किया।
मांस उद्योग

मांस के उत्पादन, पैकिंग, संरक्षण, तथा विपणन के लिये किये जाने वाले आधुनिक ढंग के औद्योगिक पशुपालन को मांस उद्योग (meat industry) कहते हैं। यह दुग्ध उत्पादन या ऊन उत्पादन से बिल्कुल अलग है।
नूरिस्तानी लोग

नूरिस्तानी समुदाय पूर्वी अफ़ग़ानिस्तान के नूरिस्तान इलाक़े में रहने वाली एक जाती है। नूरिस्तान के लोग अपने सुनहरे बालों, हरी-नीली आँखों और गोरे रंग के लिए जाने जाते हैं। उन्नीसवी सदी के अंत तक नूरिस्तानियों का धर्म हिन्दू धर्म से मिलता जुलता एक अति-प्राचीन हिन्द-ईरानी धर्म था और नूरिस्तान को इर्द-गिर्द के मुस्लिम इलाक़ों के लोग "काफ़िरिस्तान" के नाम से जानते थे। सैंकड़ों-हज़ारों वर्षों तक यहाँ के लोग स्वतन्त्र रहे और यहाँ तक कि पंद्रहवी सदी के आक्रमणकारी तैमुरलंग को भी हरा दिया। १८९० के दशक में अफ़ग़ानिस्तान के अमीर अब्दुर रहमान ख़ान ने इस इलाक़े पर हमलों के बाद इस पर क़ब्ज़ा कर लिया। इसके बाद यहाँ के लोगों को मजबूरन मुस्लिम बनाना पड़ा और इस क्षेत्र का नाम भी बदल कर नूरिस्तान कर दिया गया, जिसका अर्थ है "नूर" (यानि "रोशनी") का स्थान। यहाँ के लोगों के रीति-रिवाज और धार्मिक मान्यताओं में अभी भी उनके इस्लाम से पूर्व के धर्म के तत्व मिलते हैं।
नूरिस्तान से लगे हुए पाकिस्तान के उत्तर-पश्चिमी चित्राल इलाक़े के कलश लोग नूरिस्तानियों से मिलते-जुलते हैं, लेकिन वे उन्नीसवी सदी में ब्रिटिश साम्राज्य के अधीन भारत में आते थे, इसलिए वे अब्दुर रहमान ख़ान के हमलों से बचे रहे और उनमें से कई अभी भी अपने पूर्वजों के धर्म के अनुयायी हैं। अलग-अलग नूरिस्तानी और कलश क्षेत्रों में भाषा का भी अंतर है, लेकिन ये सारी भाषाएँ दार्दी भाषाओँ में ही गिनी जाती हैं।
कारजैकिंग

कारजैकिंग एक प्रकार की डकैती है जिसमें एक वाहन को चुरा लिया जाता है।

भारत में बढ़ते कारजैकिंग के मामले

2017 में संजय राठी गैंग ने दिल्ली और हरियाणा में हत्या, लूटपाट, कारजैकिंग के कई दर्जन मामलों को अंजाम दिया। संजय पर भी एक लाख का इनाम घोषित किया गया है। कारजैकिंग की यह भारत की पहली टोली है जिसके 20 सदसय हैं।
वली

वाली या वली (अरबी: والي) एक उपाधि है जो अरब ख़िलाफ़त और उसमानी साम्राज्य द्वारा किसी प्रशासनिक विभाग के अध्यक्ष के लिए प्रयोग की जाती थी। यह आज भी बहुत सी अरब-भाषी देशों में इस्तेमाल होती है। जिस प्रांत या ज़िले को वाली चलाये उसे 'विलायाह' या 'विलायत' कहा जाता है।

हिन्दी में प्रयोग

यह अरबी का शब्द हिन्दी में भी पाया जाता है। जिस व्यक्ति का कोई सगा-सम्बन्धी न हो उसके बारे में कहा जाता है कि उसका 'न वली न वारिस है'। उसी तरह अगर किसी व्यक्ति का किसी मामले से कोई लेना-देना नहीं तो कहा जाता है कि उसका उस मामले से 'कोई वली-वास्ता नहीं' (यानि यह उसकी निगरानी से बाहर है)।
अविकल्पी अवायुजीव

अविकल्पी अवायुजीव (Obligate anaerobes) ऐसे सूक्ष्मजीवी होते हैं जो ऑक्सीजन की अधिक मात्रा सहन नहीं कर सकते और उसकी साधारण वायुमण्डलीय सान्द्रता (20.95% O₂) में मर जाएँ। भिन्न जातियों की ऑक्सीजन-सहनशीलता भी भिन्न होती है - कुछ तो 8% ऑक्सीजन तक में जीवित रह सकते हैं जबकि कुछ 0.5% से कम में ही जी पाते हैं।
खिलाड़ी ७८६

निर्माण

मार्च 2012 में ये घोषणा की गयी कि आसिष आर मोहन और हिमेश रेशमियां अक्षय कुमार के साथ एक एक्शन-कॉमेडी फ़िल्म बनाएंगे। अप्रैल 2012 में हाउसफुल 2 की रिलीज़ से कुछ दिन पहले ये बताया गया की इस प्रोजेक्ट का नाम "खिलाड़ी 786 होगा और इसी के साथ अक्षय "खिलाड़ी" सीरीज में 12 साल बाद वापसी करेंगे। इस सीरीज की उनकी आखिरी फ़िल्म "खिलाड़ी 420" थी।

कास्टिंग

फ़िल्म को 12 नवंबर 2012 को दीवाली पर रिलीज़ करने की घोषणा की गयी लेकिन फ़िल्म निर्माता (प्रोड्यूसर) हिमेश रेशमियां को कास्टिंग में कुछ समस्या होने के कारण फ़िल्म में देरी हो गयी। 12 अप्रैल 2012 को हिमेश रेशमियां ने स्वयं ये घोषणा की, कि सपोर्टिंग किरदार न मिलने के कारण वे मनोज जोशी के बेटे का रोल खुद करेंगे। इसके अतिरिक्त अनुभवी कलाकार अमिताभ बच्चन ने भी इस फ़िल्म के लिए साइन किया था लेकिन बाद में छोड़ दिया और उनकी जगह मिथुन चक्रवर्ती को फ़िल्म में लिया गया। Claudia Ciesla ने भी इस फ़िल्म में एक आइटम नंबर किया है। इसके अतिरिक्त फीमेल लीड्स के नाम की कई अफवाह आयीं जैसे: इलियाना डीक्रूज़, नरगिस फाकरी और डायना पेंटी। लेकिन फिर जून 2012 में सारी अफवाहों को समाप्त करते हुए असिन को आखिर में फ़िल्म की लीडिंग लेडी के रूप में साइन कर लिया गया।

फ़िल्मांकन

इस फ़िल्म की फ़िल्मांकन 2 जून 2012 को 20 दिन के शेड्यूल के साथ कमालिस्तान स्टूडियोज़ में शुरू हुई। पहले शेड्यूल के दौरान अक्षय ने एक खतरनाक स्टंट किया जिसमें उन्होंने 45 फीट ऊँचे बंगले से बिना किसी तार व बॉडी डबल के छलांग लगाई। नीचे केवल कुछ गद्दे और कार्डबोर्ड के बॉक्स ही लगाये गए थे। इस फ़िल्म के ऐक्शन सीक्वेंस जल सिंह निज्जार के द्वारा दिए गए हैं।

समालोचना

स्कोर मैगज़ीन के श्रेष्ठ पोद्दार ने एल्बम को 5 में से 3 स्टार दिए ये कहते हुए लिखा, "हिमेश रेशमियां ने पूरी कोशिश की है कि फ़िल्म का म्यूज़िक एडिक्टिव हो, ये एल्बम काफ़ी बिकेगा और सारे रिकॉर्ड तोड़ देगा। वो काफी सीमा तक इसमें सफल भी हुए हैं पर वो इससे अच्छा कर सकते थे और उन्होंने किया भी है। दूसरी और (समीर और शब्बीर अहमद के) बोल एल्बम पर कोई खास प्रभाव नहीं डालते।"
खिलाड़ी 786 के संगीत को ऑनलाइन काफी अच्छी प्रतिक्रिया मिली #KhiladiMusicRocks नामक हैश टैग माइक्रो ब्लॉगिंग साइट ट्विटर पर पूरे एक दिन के लिए टॉप 10 रुझान (ट्रेंड्स) में नंबर 1 रहा।
२०१२ का विश्वस्तरीय रक्तदान कीर्तिमान

१७ सितम्बर २०१२ के दिन मानवता के इतिहास मैं एक स्वर्णिम पृष्ठ जोड़ा गया। इस दिन मेगा ब्लड डोनेशन ड्राइव के नाम से तथा अखिल भारतीय तेरापंथ युवक परिषद् के तत्वाधान मैं एक दिन मैं १००००० यूनिट रक्तदान किया गया जो अनूठा विश्व रिकॉर्ड है। देश और विदेश के ६७० सेन्टर मैं इस कार्य को अंजाम दिया गया। इस ड्राइव के मुख्य संयोजक श्री राजेश सुराना थे।